 Shirkadaha Isgaarsiinta ayaa ka caado yeeshay inay dadka hurdada ka qasaan iyagoo aan u eegeynin xaaladaha cakiran ee dadka kala duwani ay ku sugan yihiin, isla markaana aan kala jeclayn kan jiran, kan waayeelka ah, kan xannuunsan iyo kan kale ee caadiga ah, waxayna badiyaaba la eegtaan xilliyada ay gamasan yihiin ee ay ku jiraan macansiga hurdada, markaasoo ay kaga toosiyaan gambaleelka telefoonnada gacanta oo ay ku soo gudbiyaan fariimo xayeysiin ay ugu samaynayaan shirkado ganacsi, hayado NGO ah, ama shaqsiyaad gaar ah, fariimahaas oo dadka ku rida hurdo salal. 